ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
privind aprobarea documentației tehnico-economice – faza DALI și a indicatorilor tehnico-economici pentru obiectivul de investitii „Modernizare sistem iluminat public, etapa a 2-a în Orașul Boldești-Scăeni, județul Prahova”

Având în vedere: 
- Referatul de aprobare înregistrat sub nr.19544/15.11.2024, prin care primarul oraşului propune aprobarea documentației tehnico-economice – faza DALI și a indicatorilor tehnico-economici pentru obiectivul de investitii „Modernizare sistem iluminat public, etapa a 2-a în Orașul Boldești-Scăeni, județul Prahova”;
- Rapoartele de specialitate întocmite de compartimentele de resort, înregistrate sub nr. 19545/15.11.2024 și nr.19546/15.11.2024; 
- Ordinul nr. 2.490/2024 al ministrului mediului, apelor şi pădurilor, pentru modificarea Ghidului de finanţare a Programului privind creşterea eficienţei energetice a infrastructurii de iluminat public, aprobat prin Ordinul ministrului mediului, apelor şi pădurilor nr. 1.866/2021;
- Hotărârea Guvernului 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;
- Legea nr. 273/2006 privind finanţele publice locale, cu modificările şi completările ulterioare; 
- avizul secretarului general al oraşului Boldeşti-Scăeni, înregistrat sub nr.19547/15.11.2024;
- avizul comisiei de specialitate nr. 1  –  pentru dezvoltarea economico-socială şi de mediu, cooperarea interinstituţională pe plan intern şi extern;
În temeiul prevederilor art. 129 alin. (2), lit. b) și alin. (4), lit. d), art.139 alin. (3) lit. d)  și ale art.196 alin. (1) lit. a) privind Codul administrativ,

Consiliul Local al oraşului Boldeşti-Scăeni, întrunit în şedinţa publică extraordinară din data de 18.11.2024, adoptă prezenta hotărâre:

Art.1. Se aprobă documentația tehnico-economică - faza DALI a obiectivului de investiții „Modernizare sistem iluminat public, etapa a 2-a in Orașul Boldești-Scăeni, județul Prahova”,conform Anexei 1 care face parte integrantă din prezenta hotărâre. 
Art.2. Se aprobă indicatorii tehnico-economici ai obiectivului de investiții „Modernizare sistem iluminat public, etapa a 2-a in Orașul Boldești-Scăeni, județul Prahova”, conform Anexei nr.2 care face parte integrantă din prezenta hotărâre.
Art.3 Se aprobă asigurarea și susținerea din bugetul local a cheltuielilor neeligibile ale obiectivului de investiții „Modernizare sistem iluminat public, etapa a 2-a in Orașul Boldești-Scăeni, județul Prahova”, în valoare de 335.680,24 lei.
	Art.4. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local şi monitorizare servicii publice şi Serviciului Programe, Proiecte, Peisagistică Urbană şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

